section_heading: Životopis
paragraph_text: Jasna Babić rođena je u Zadru 1957. godine.<ref>Pero Livajić, In memoriam: Preminula novinarka Jasna Babić..., narodni-list.hr, 31. listopada 2017., pristupljeno 5. studenoga 2017. Diplomirala je na Fakultetu političkih znanosti u Zagrebu. Prvi novinski tekst objavila je s deset godina u sarajevskim Malim novinama u koje je poslala vijest o otvorenju željezničke pruge Knin–Zadar. Istovremeno je pisala tekstove i za Studentski list. U drugoj polovici 1980-ih prešla je u Danas, gdje se etablirala kao vrhunska reporterka prateći događaje koji su doveli do raspada Jugoslavije.